

KRITERIJI ZA OCENJEVANJE

2. RAZRED

**Šolsko leto 2022/2023**

Učiteljici:

Petra Smodič

Cvetka Dietner Krajnc

SPLOŠNI KRITERIJI ZA OCENJEVANJE ZNANJA

|  |  |  |
| --- | --- | --- |
| **UČENKA/UČENEC DOSEGA CILJE** | **UČENKA/UČENEC DELNO DOSEGA CILJE** | **UČENKA/UČENEC NE DOSEGA CILJEV** |
| Učenka/učenec dosega minimalne in temeljne standarde znanja, določene v učnem načrtu. Samostojno, jasno in natančno odgovarja na vprašanja. Razume navodila, samostojno in pravilno izvaja naloge. Snov dobro razume, jo reproducira, zna jo razložiti in utemeljiti. Pozna tudi podrobnosti. Uporablja ustrezno strokovno terminologijo. Navaja svoje primere. Znanje zna povezati s prej naučenim in praktično uporabiti. Napake so redke, ob opozorilu jih takoj popravi. | Učenka/učenec dosega minimalne standarde znanja, določene v učnem načrtu, in nekaj temeljnih standardov znanja.Pozna snov, ne razume pa je povsem dobro. Na vprašanja odgovarja delno samostojno, z nekaj napakami. Vsebine obnavlja, prepoznava in našteva pojme. Težave ima pri povezovanju dejstev in uporabi znanja. Ne pozna podrobnosti. Navaja primere iz zvezkov in učbenikov. Naloge izvaja delno samostojno in delno pravilno. Večkrat potrebuje učiteljevo usmerjanje, podvprašanja, pomoč slikovnega gradiva. Deloma uporablja ustrezno strokovno terminologijo. | Učenka/učenec ne dosega minimalnih in temeljnih standardov znanja, določenih v učnem načrtu.Snovi ne zna obnoviti in je ne razume. Na vprašanja kljub učiteljevem vodenju in pomoči ne odgovori ali odgovori z veliko napakami. Odgovori so nepovezani, zamenjuje pojme, primeri so neustrezni. Nalog ne izvaja ali jih izvaja ob pomoči, z veliko napakami. Ne pozna ustrezne strokovne terminologije. |

SLOVENŠČINA

|  |  |
| --- | --- |
| **STANDARDI ZNANJA in CILJI ZA OCENJEVANJE**Minimalni standardi znanja so označeni z rdečo. | **KRITERIJI ZA OCENJEVANJE** |
| **Razvija zmožnost pogovarjanja in slogovno zmožnost.** | * Sodeluje v pogovoru in igri vlog ter tvori ustrezne, smiselne in razumljive odgovore.
* Upošteva temeljna načela vljudnega pogovarjanja: uporabi ustrezne pozdrave, ogovore oseb, tikanje/vikanje, izraze za izrekanje prošnje, zahvale, opravičila, čestitke ter voščila.
 | * smiselno vključevanje v pogovor, igro vlog ter odziv na sogovorca
* ustrezni pozdravi, ogovori oseb, tikanje/vikanje
* ustrezno izrekanje prošnje, zahvale, opravičila, čestitke, voščila
 |
| **Razvija zmožnost sprejemanja (zaznavanja, doživljanja, razumevanja, vrednotenja) umetnostnih besedil.** | * Besedno/likovno/dramsko predstavi svojo čutnodomišljijsko predstavo dogajalnega prostora, časa in književnih oseb.
* Pove, kdo so glavne književne osebe, kje in kdaj se književno besedilo dogaja in odgovori na vprašanja o besedilu.
* Doživeto deklamira na pamet naučeno pesem.
* Pripoveduje znano pravljico ob ilustracijah. Pripoveduje svojo pravljico ter pri tem upošteva značilnosti pravljice.
 | * predstavitev predstave dogajalnega prostora, časa in književnih oseb v različnih oblikah komunikacije
* izvirnost, bogatost
* poimenuje književne osebe, dogajalni čas in kraj
* smiselni odgovori na vprašanja o besedilu
* vključevanje značilnosti pravljice v lastno pravljico
* doživeto deklamiranje pesmi, memoriranje besedila
 |
| **Razvija zmožnost poslušanja krajših neumetnostnih besedil.** | * Posluša krajše neumetnostno besedilo.
* Določi sporočevalca, naslovnika ter namen sporočanja.
* Odgovori na vprašanja o bistvenih podatkih.
* Obnovi besedilo.
 | * zbrano poslušanje
* prepoznavanje sporočevalca, naslovnika, namena sporočanja
* smiselni odgovori na vprašanja o besedilu
* smiselna obnova besedila
 |
| **Razvija zmožnost govornega nastopanja, pravorečno zmožnost in zmožnost nebesednega sporazumevanja.** | * Samostojno govorno nastopi z vnaprej napovedano temo in besedilno vrsto.
* Tvori vsebinsko ustrezno, smiselno, povezano, zaokroženo besedilo.
* Govori razločno in čim bolj knjižno.
* Uporablja nebesedne spremljevalce govorjenja.
 | * samostojnost
* ustrezna besedilna vrsta
* vsebinsko ustrezno, smiselno besedilo
* povezano, zaokroženo besedilo
* razločen govor
* uporaba knjižnega jezika
* uporaba nebesednih spremljevalcev govorjenja
 |

|  |  |  |
| --- | --- | --- |
| **Razvija zmožnost branja neumetnostnih besedil.** | * Ima avtomatizirano tehniko branja s tiskanimi in pisanimi črkami.
* Svoje razumevanje prebranega dokaže s tem, da povzame bistvene podake.
 | * avtomatizirana tehnika branja
	+ branje besed, ne črkovanje ali zlogovanje
	+ natančno branje s čim manj napakami, kot so izpuščanje dodajanje, menjava črk, pačenje besed ipd.
	+ čim bolj enakomeren ritem
	+ prepoznavanje prebranih besed
	+ glasno in tiho branje
* razumevanje prebranega
 |
| **Razvija zmožnost pisanja neumetnostnih besedil.** | * Pozna in zapiše male tiskane črke po dogovorjeni smeri, obliki in velikosti.
* Pozna in zapiše male in velike pisane črke po dogovorjeni smeri, obliki in velikosti.
* S tiskanimi in pisanimi črkami zapiše besede, povedi in kratka preprosta besedila (npr. pripoved ob nizu slik).
* Piše čitljivo.
 | * poznavanje in ustrezen zapis malih tiskanih črk
* poznavanje in ustrezen zapis pisanih črk
* čitljivost zapisa
* zapis besed/povedi/kratkega besedila
* zapis pike na koncu povedi
* uporaba velike začetnice na začetku povedi in pri osebnih lastnih imenih
 |
| **Razvija pravopisno zmožnost.** | * Na koncu povedi zapiše piko.
* Uporabi veliko začetnico na začetku povedi in pri osebnih lastnih imenih.
 |

MATEMATIKA

|  |  |
| --- | --- |
| **STANDARDI ZNANJA in CILJI ZA OCENJEVANJE**Minimalni standardi znanja so označeni z rdečo. | **KRITERIJI ZA OCENJEVANJE** |
| **Orientira se v prostoru in na ravnini.** | * Pravilno opredeli položaj predmeta v prostoru glede na sebe in druge predmete ter položaj predmeta na listu ter se pri tem ustrezno izraža (nad/pod, zgoraj/spodaj, levo/desno, pred/za, zunaj/znotraj).
* Po navodilih se ustrezno premika po prostoru.
* Oblikuje ustrezno navodilo za premikanje po prostoru.
 | * pravilna opredelitev položaja predmeta v prostoru in na ravnini
* ustrezno premikanje po prostoru po navodilih
* oblikovanje ustreznega navodila za premikanje po prostoru
* ustrezna raba pojmov: nad/pod, zgoraj/spodaj, levo/desno, pred/za, zunaj/znotraj
 |
| **Prebere podatke iz preglednic in prikazov.** | * Pravilno predstavi preproste podatke s figurnim/stolpčnim/vrstičnim prikazom in preglednico.
* Pravilno prebere podatke iz preglednice in prikaza.
 | * ustrezna predstavitev podatkov s prikazom in preglednico
* branje podatkov iz prikazov in preglednic
 |
| **Sešteva in odšteva v množici naravnih števil do 20.** | * Sešteva in odšteva v množici naravnih števil do 20 s prehodom desetice.
* V računih seštevanja in odštevanja do 20 pravilno poišče manjkajoči člen.
 | * natančno seštevanje in odštevanje do 20 s prehodom desetice brez ponazoril
* pravilno določanje manjkajočega člena
 |
| **Pozna in opiše osnovna geometrijska telesa.** | * Prepozna, poimenuje in opiše osnovna geometrijska telesa (krogla, valj, kocka, kvader).
 | * prepoznavanje, poimenovanje, opis krogle, valja, kocke, kvadra s svojimi besedami
 |
| **Pozna, opiše in nariše osnovne geometrijske like.** | * Prepozna, poimenuje in opiše osnovne geometrijske like (krog, kvadrat, pravokotnik, trikotnik).
* Like nariše prostoročno in s šablono.
 | * prepoznavanje, poimenovanje, risanje, opis kroga, kvadrata, pravokotnika, trikotnika s svojimi besedami
* ustrezna uporaba šablone
* natančnost pri risanju likov
 |

|  |  |  |
| --- | --- | --- |
| **Pozna in nariše različne črte.** | * Prepozna in poimenuje različne črte: ravne, krive, sklenjene, nesklenjene, lomljene.
* Črte nariše z prostoročno in z ravnilom.
 | * prepoznavanje, poimenovanje in risanje ravnih, krivih, sklenjenih, nesklenjenih, lomljenih črt
* ustrezna uporaba ravnila
* natančnost pri risanju črt
 |
| **Razporedi predmete po dveh lastnostih.****Razporeditev prikaže v diagramu.** | * Razporedi predmete po eni in dveh lastnostih (barva, oblika ...). Poimenuje lastnosti, po katerih so predmeti razporejeni.
* Razporeditev prikaže z različnimi prikazi (Euler-Vennov, Carollov, drevesni).
 | * pravilno razporejanje predmetov po eni in dveh lastnostih
* poimenovanje prave lastnosti, po kateri so predmeti razporejeni
* ustrezen prikaz razporeditve v diagramih
 |
| **Šteje, bere, zapiše in primerja števila do 100.** | * Razlikuje desetiške enote: enice, desetice, stotice.
* Šteje, bere in zapiše števila do 100.
* Primerja števila po velikosti. Razmerje zapiše z ustreznim znakom <, >, =.
* Po velikosti uredi množico naravnih števil do 100.
* Določi predhodnik in naslednik števila.
* Prepozna in nadaljuje preprosta zaporedja števil.
 | * pravilno štetje, branje in zapis števil do 100
* primerjava števil po velikosti
* ureditev množice števil po velikosti
* pravilna določitev predhodnika in naslednika števila
* pravilno nadaljevanje preprostih zaporedij števil
 |
| **Sešteva in odšteva v množici naravnih števil do 100.** | * Sešteva in odšteva v množici naravnih števil do 100 brez prehoda desetice.
 | * pravilno seštevanje in odštevanje do 100 brez prehoda desetice
 |
| **Reši besedilne naloge iz vsakdanjega življenja.** | * Reši besedilne naloge iz vsakdanjega življenja na grafičnem nivoju ter z uporabo ustrezne računske operacije.
 | * ustrezno reševanje besedilnih nalog s sliko in z računom
* oblikovanje ustreznega odgovora
 |
| **Oceni in meri količine. Meritev izrazi z merskim številom in enoto.** | * Oceni in izmeri dolžino, maso in prostornino s standardnimi enotami. Meritev izrazi z merskim številom in enoto.
* Pozna standardne merske enote za merjenje dolžine (m, cm), mase (kg) in prostornine (l).
 | * ustrezna uporaba merilnih pripomočkov
* ocena, izmeritev dolžine in zapis meritve z merskim številom in enoto
 |

SPOZNAVANJE OKOLJA

|  |  |
| --- | --- |
| **STANDARDI ZNANJA in CILJI ZA OCENJEVANJE**Minimalni standardi znanja so označeni z rdečo. | **KRITERIJI ZA OCENJEVANJE** |
| **ODNOSI****Pozna in upošteva pravila družbenega življenja.** | * Razume, da smo ljudje različni in da imamo ne glede na razlike vsi pravico do dostojnega življenja. Upošteva različnost med ljudmi.
* Razume nujnost sodelovanja med ljudmi.
* Prepozna nasilje in ve, kje lahko poišče pomoč.
 | * samostojnost pri odgovarjanju na vprašanja in reševanju nalog
* pravilni, razumljivi, natančni odgovori
* prepoznavanje, naštevanje, opisovanje, razlaganje, utemeljevanje snovi
* poznavanje podrobnosti
* uporaba ustrezne terminologije
* navajanje svojih primerov
* povezovanje znanja
 |
| **PROMET****Pozna dejavnike varnosti za pešce v prometu.** | * Pozna dejavnike varnosti v prometu.
* Pozna pravila za pešce in pomen prometnih znakov, pomembnih za pešce.
 |
| **ŽIVA BITJA****Opiše različna življenjska okolja in živa bitja.** | * Poimenuje in opiše različna življenjska okolja (gozd, vrt, polje, travnik) ter živa bitja v različnih okoljih.
 |
| **SKUPNOSTI****Opiše družine.** | * Pozna sorodstvene odnose v ožji in širši družini.
* Razume pomen sodelovanja in spoštovanja med družinskimi člani.
 |
| **ČAS****Zna časovno opredeliti dogodke in pojave.** | * Zna časovno opredeliti dogodke in pojave v različnih letnih časih.
* Opiše navidezno gibanje sonca. Ustrezno uporabi izraze: zjutraj, dopoldne, opoldne, popoldne, zvečer.
* Meri čas in ustrezno uporablja koledar. Ustrezno uporabi časovne izraze: dan, teden, mesec, leto.
* Ve, da se ljudje in družba skozi čas spreminjajo. Pozna nekaj primerov dediščine (stari predmeti, oblačila, igrače, prevozna sredstva).
 |
| **POJAVI****Opiše vremenska stanja in pojave.** | * Opazuje in opiše vremenske stanja in pojave.
 |

|  |  |  |
| --- | --- | --- |
| **OKOLJSKA VZGOJA****Razume pomen varovanja okolja in opiše, kako lahko sam prispeva k temu.** | * Ve, da moramo varovati naravno okolje, in zna razložiti, kako lahko sam aktivno prispeva k varovanju okolja.
* Zna ustrezno ravnati z odpadki.
 |  |
| **ČLOVEK****Razume pomen zdravja za človeka in načine ohranjanja zdravja.** | * Prepozna osnovne dele človeškega telesa (zunanje dele telesa, temeljne notranje organe).
* Razume pomen zdravja za človeka in opiše, kako lahko sam prispeva k ohranjanju zdravja.
 |
| **POSTOPKI****Izvaja različne raziskovalne postopke.** | * Usmerjeno opazuje, ugotovitve po opazovanju primerja, zapiše in nariše. Napoveduje, izvede poskus, preverja napovedi. Razvršča in ureja. Podatke prikaže v tabeli in prikazu. Svoje delo predstavi in poroča.
 |
| **SNOVI****Opiše snovi.** | * Izdela preprost tehnični izdelek. Ustrezno uporabi različna gradiva, orodja in obdelovalne postopke za obdelavo različnih gradiv (striženje, lepljenje, spajanje, gnetenje, valjanje ...).
* Razlikuje, opiše snovi ter jih razvrsti po njihovih lastnostih (npr.: plovnost, trdota).
* Prepozna in opiše spreminjanje lastnosti teles in snovi.
 |
| **PROSTOR****Orientira se v svoji okolici.** | * Opazuje in opiše pokrajinske značilnosti v okolici šole. Ustrezno uporablja geografske pojme: hrib, gora, ravnina, dolina, reka, potok, jezero, morje, cesta, železnica, njiva, polje, gozd, mesto, vas.
 |

ŠPORT

|  |  |
| --- | --- |
| **STANDARDI ZNANJA in CILJI ZA OCENJEVANJE**Minimalni standardi znanja so označeni z rdečo. | **KRITERIJI ZA OCENJEVANJE** |
| **Izvaja osnovne atletske prvine.** | * Na znak hitro steče z visokega starta.
* Neprekinjeno preteče 600 m v pogovornem tempu.
* Izvede skok v daljino s kratkim zaletom.
* Vrže žvižgača z eno roko z mesta v daljino.
 | * pravilno izveden start
* vzdržljivost pri teku
* pravilna tehnika skoka v daljino
* pravilna tehnika meta žvižgača
 |
| **Izvaja naravne oblike gibanja.** | * Sproščeno in skladno po navodilih izvaja naravne oblike gibanja: različne oblike hoje, teka, skokov, plezanja, plazenja, kotaljenja, valjanja, visenja ...
 | * izvajanje gibalnih nalog po navodilih
* sproščenost
* skladnost
 |
| **Izvaja plesne igre.** | * Izvaja gibe ob raznovrstni glasbeni spremljavi.
* Pozna in zapleše 1 otroški ples in 2 (1) ljudska plesa.
 | * ritmičnost, doživetost, izvirnost
* poznavanje plesa, plesnih korakov, doživetost izvedbe
 |
| **Izvaja osnovne****gimnastične prvine.** | * Tekoče in varno izvede preval naprej.
* Plazi se, lazi, hodi in skače po klopi/nizki gredi.
* Izvede naskok v oporo klečno ali čepno na nizko skrinjo.
 | * izvedba prevala varna, tekoča, brez pomoči
* hoja po gredi brez pomoči, ravnotežje, koordinacija gibov
* pravilna tehnika naskoka kleče na skrinjo in seskoka, brez pomoči
 |
| **Izvaja osnovne prvine iger z žogo.** | * Vodi žogo z roko na mestu in v gibanju - naravnost in s spremembo smeri.
* Med gibanjem z obema rokama izpred prsi/z eno roko z zgornjim zamahom poda lahko žogo ter jo ulovi.
* Zadeva različne mirujoče/premikajoče cilje s kotaljenjem in metanjem žog.
 | * Pravilno, spretno vodenje žoge na mestu, v gibanju naravnost in s spremembo smeri, nadzor žoge
* pravilna izvedba podaje žoge z obema rokama in z eno roko, natančnost podaje, zadevanje ciljev, pravilno lovljenje
 |
| **Upošteva pravila športnih iger.** | * Vključuje se v izbrane elementarne igre, štafetne igre in moštvene igre ter upošteva njihova pravila.
 | * poznavanje in upoštevanje pravil iger
 |

GLASBENA UMETNOST

|  |  |
| --- | --- |
| **STANDARDI ZNANJA in CILJI ZA OCENJEVANJE**Minimalni standardi znanja so označeni z rdečo. | **KRITERIJI ZA OCENJEVANJE** |
| **Posluša krajše glasbene vsebine. Glasbena****doživetja in predstave****izraža v likovni, besedni in gibalni komunikaciji.** | * Zbrano in doživljajsko posluša krajše glasbene vsebine.
* Svoje predstave in doživljanje glasbe ustvarjalno izrazi gibalno-plesno, likovno in besedno.
 | * zbrano poslušanje
* izražanje glasbenih predstav in doživetij v različnih oblikah komunikacije
* bogatost, izvirnost
 |
| **Posnema ritmične in melodične vzorce.** | * Z glasom in glasbili posnema preproste ritmične in melodične vzorce.
 | * pravilnost, natančnost posnemanja vzorcev
* preprosti/zahtevnejši vzorci
 |
| **Na glasbila igra preproste spremljave.** | * Pozna izbrana glasbila, pravilno držo in tehniko igranja nanje.
* Z lastnimi, otroškimi, ljudskimi, improviziranimi in Orffovimi glasbili po posnemanju/po slikovnem zapisu igra preproste spremljave.
 | * poznavanje glasbil
* pravilna drža in tehnika igranja na glasbila
* pravilnost zaigrane spremljave
* igranje po posnemanju/po slikovnem zapisu
 |
| **Poje repertoar ljudskih, umetnih, domačih ter tujih pesmi. Pri izvajanju upošteva elemente interpretacije.** | * V skupini ter samostojno sproščeno zapoje načrtovan izbor otroških pesmi s prepoznavno melodijo in ritmom. Pozna besedila pesmi.
* Pri petju upošteva glasno/tiho, hitro/počasno izvajanje.
 | * v skupini/samostojno
* poznavanje besedila
* prepoznavna melodija in ritem
* doživetost, upoštevanje dinamike, tempa
 |
| **Z glasom in glasbili ustvarja preproste spremljave in glasbene vsebine.** | * Z lastnimi, otroškimi, ljudskimi, improviziranimi in Orffovimi glasbili ustvarja ritmične in melodične vsebine ter jih doživeto izvaja.
 | * samostojnost
* bogatost in izvirnost
* doživetost z elementi interpretacije
 |

LIKOVNA UMETNOST

|  |  |
| --- | --- |
| **STANDARDI ZNANJA in CILJI ZA OCENJEVANJE**Minimalni standardi znanja so označeni z rdečo. | **KRITERIJI ZA OCENJEVANJE** |
| **Se spontano, doživeto in igrivo likovno izraža.** | * Se spontano, doživeto in igrivo likovno izraža.
 | * spontanost
* doživetost
* izvirnost
 |
| **Izkazuje sposobnost opazovanja in v likovni****izdelek vnaša podrobnosti.** | * Natančno opazuje in v likovni izdelek vnaša podrobnosti.
 | * natančno opazovanje
* podrobnosti v likovnem izdelku
 |
| **Uporabi obravnavane likovne materiale in orodja.** | * Pozna in ustrezno uporablja obravnavane likovne materiale ter orodja.
 | * poznavanje in ustrezna uporaba likovnih materialov in orodij
 |
| **Samostojno reši likovne naloge na ploskvi in v prostoru.** | * Samostojno reši likovne naloge.
 | * samostojnost pri reševanju likovne naloge
 |
| **V likovnih izdelkih izkazuje poznavanje obravnavanih likovnih pojmov.** | * Nariše oblike ter jih zapolni z nizanjem različnih črt in pik.
* Naslika sliko z barvnimi ploskvami.
* Naslika sliko s svetlenjem in temnenjem barv.
* S sestavljanjem odpadnega materiala oblikuje stabilen obhodni kip.
 | * poznavanje in uporaba obravnavanih likovnih pojmov v izdelkih (črte, pike, barvne ploskve, svetlenje, temnenje barv, stabilen obhodni kip, matrica in odtis)
 |